NM i karaoke

1996

I 1996 i Bergen ble det avholdt NM i Karaoke etter utvelgelse fra hele landet. Kvinneklassen ble vunnet av Therese (Tezz) Karlsen med jazzlåta Cry me a river.

2002

Bak konkurransen stod Ragnar Christiansen fra Fredrikstad, og Roar Edvardsen fra Harstad, via selskapet MultiEntertainment og varemerket KaraokeXpressen. Hovedsponsor for arrangementet var Norsk Karaoke.
I tillegg til at det var deltagere fra alle landets fylker, ble det kjørt et eget Forsvarsmesterskap i karaoke for det norske Forsvaret, hvor et tyvetalls avdelinger var med. Finalen i 2002 ble holdt på Oscarteateret i Fredrikstad.  I juryen satt Arne Bendiksen, musikkredaktør Arild Rønsen, og Roar Edvardsen fra arrangøren.
Christine Aas Hals fra Nordkjosbotn ble norgesmester. Andreplassen gikk til Jørn Grepperud fra Trøgstad. Begge gikk videre til Karaoke World Championship i Finland, hvor det ble konkurrert i dame- og herreklase.

2003

I tilknytning til konkurransen ble Forsvarsmesterskapet i karaoke gjennomført for andre gang, og vinneren kvalifiserte seg direkte til NM-finalen.
Finalen ble holdt på revyscenen Røde Mølle i Fredrikstad. I juryen satt dansebandvokalisten Kai Robert Johansen (blant annet fra dansebandet Fryd & Gammen), og Roar Edvardsen.
Marianne Furberg fra Fredrikstad ble norgesmester og Elisabeth Jensen fra Vestfold kom på annenplass.  I 2003 startet en også opp med riksdekkende konkurranser i Sverige og Danmark.  Norges beste fra året før deltok i Karaoke World Championships, VM. Christine Aas Hals tok bronse, mens Jørn Grepperud endte på 4 plass.

2004

I 2004 ble konseptet overført til et dansk selskap. Av forskjellige årsaker ble dette ikke gjennomført noe mesterskap. Parallelt med dette fortsatte den opprinnelige initiativtageren å holde egne mesterskap for Forsvaret. Norge deltok likevel i VM (Karaoke World Championships) i Finland, med to jenter fra året før. Der kom Cathrine Hovland på 3 plass og Marianne Furberg på 5 plass.

2006

NM i karaoke ble avviklet 21. april på Bellman Pub i Notodden.
Vinnerne ble Anett Lunde fra Østfold og Kim Rune Hagen fra Telemark (delt førsteplass). Tredjeplassen gikk til Kenneth Pedersen fra Rogaland.

2007 - 2011

Det ble ikke avholdt noe offisielt Karaoke NM i disse årene. Derimot var det enkelte lokale sangkonkurranser. 
(I 2009 kjøpte Ragnar Christiansen tilbake domenene karaokexpressen.no og karaokexpressen.com)

2012

I 2012 gikk NM på Brighton Pub i Lille Grensen, Oslo over tre helger.
Vinneren ble Sonja Storli fra Oslo.

2013

Det ble det ikke arrangert noe NM.

2014

I 2014 kjøpte VIP Booking & Management lisens innen KWC-systemet  og startet KWC Norway. KWC arrangerte i løpet av tre måneder på høsten åtte delfinaler og kvalifiseringer. Lokale musikere satt i de respektive juryer, bl.a Torgeir Hansen («Torgeir og Kjendisene») og Christian Tornholm Lehn («D'Lay»).
Delfinalene ble holdt på lokale utesteder i Bodø, Ålesund, Bergen, Sarpsborg, Oslo, Langesund, Jessheim og Strømmen.
Seksten finalister kvalifiserte seg for NM-finalen, som ble avholdt i Oslo Konserthus 18. oktober.
Dommere var musikere Kristian Lysebråte,Ketil Tefke,Thomas Nordin («Solid Base») og arrangøransvarlig Henning Fladberg.

Norgesmestere 2014

Solo Menn : Glenn-Magne Elvik, fra Akershus
Solo Kvinner : Sara Elise Forsell, fra Østfold
Begge deltok i VM (Karaokeworldchampionships.com), som dette året ble holdt i Stockholm, i Solidaret Arena, Tolv ved Globen.

2015

VIP Booking & Management arrangerte også dette året NM, under slagordet "Syng deg til Singapore". I stedet for delfinaler ble det dette året konkurrert i lokale kvalifiseringsrunder, så fylkesfinaler. Det ble avholdt fylksefinaler i 13 fylker. Fylkesvinnere i både gutteklassen og jenteklassen gikk så videre til finalen i Bergen 16 og 17 oktober. 32 finalister sang om norgesmestertittelen i finalen, som gikk på Zachen, ved Zachariasbryggen i Bergen Sentrum.    
Dommere under fylkesfinaler og selve finalen var både lokale og kjente musikere . Bl. a. Lasse Sagen, Vidar Letho, Thomas Nordin,Robert Thuv og Espen Melvik.

Norgesmestere 2015

Solo Menn : Lars Martin Aasgård, fra Rogaland
Solo Kvinner : Stine Fredriksen, fra Nordland
Begge deltok i Karaoke World Championships, som dette året gikk i Singapore.   
(Kilde: tv2nyhetene/youtube, Karaokeworldchampionship.com, arrangøransv. Henning Fladberg)

2016

Det ble ikke avholdt noe NM i Karaoke dette året,da VIP Booking & Management gikk ut av avtalen med KWC. 
(Kilde: Karaokeworldchampionship.com/VIP Booking & Management)

2017

Fladberg Entertainment, tidl arrangøransvarlig Henning Fladbergs firma, arrangerte Karaoke NM 2017 i samarbeid med Karaokeverten.no.
Nettsiden www.karaokenm.com er opprettet og årets finale gikk i Sandvika, på Baracoa Scene Spiseri og Bar 10-12 november. 
Stig Moen, Svein-Åge Slettetveidt, Adrian Perrott, Kenneth M Lewis, Håkon Karlsen og Leon Harris satt i dommerjuryen under finalen.
Denne gang var det ikke fylkesfinaler, men heller de mange lokale karaokestedene som selv valgte sine representanter til finalen.
Nytt av året var også "Åpen Klasse", det lå ingen kriterier til grunn for åpen klasse.
Det var 36 finalister forhåndskvalifisert til de 3 klassene.

Norgesmestere 2017

Solo Menn :  Tom Are Ødelien.
Solo Kvinner : Ahlma Flordeliz.
Åpen Klasse/Show : Gunnar Nordtømme.

Andre Priser

Årets Karaokested : Haukerødpuben, Sandefjord
Årets Karaokevert : Leon Harris
Årets Karaoke Ambassadør : Bjørn Tore Dyrnes
Årets Humørspreder : Ivan Ulvestad

Årets Hederspris

Norsk Karaoke - for deres lange tid som eneste karaokeselskap som lovlig produserer norske karaokelåter.

2018

Karaoke NM 2018 ble arrangert på Haukerødpuben i Sandefjord. 32 finalister deltok, fra store deler av landet. Karaoke NM hadde dette året inngått avtale med WKT, WorldKaraokeTour.com, og vinnerne i soloklassene vant dermed muligheten å delta i WKT World Finals i USA 2019.
I dommerpanelet satt lokale musikere og musikklærere, og kjente entertainere.

Norgesmestere 2018

Solo Menn   : Alexander Jensen
Solo Kvinner : Lizzie K Nilsen 
Duett          : Frode Næsse og Renate Næsse
Show/åpen klasse  : Teddy Glitter
Hip Hop     : Thomas Hardy

Andre Priser

Årets karaokested  : Haukerød Puben, Sandefjord 
Årets karaokevert    : Frode Næsse

Årets Hederspris

Stephen Ackles, Gunnar Nordtømme og Ole Martin Strencbo Mathisen-Rue - For hvordan de har bidratt til masse glede i karaokemiljøet i Oslo.                                  (Mathisen-Rue og Nordtømme hadde også startet innspillingen av karaokedokumentar om karaoke NM og karaoke generelt,                                                                   før Mathisen-Rue dessverre mistet livet i altfor ung alder høsten 2018.)
Norgesmestrene 2017, Tom Are Ødelien og Ahlma Flordeliz deltok i KWC (Karaokeworldchampionships.com). 
(Kilder: www.karaokenm.com, www.karaokeworldchampionships.com)

2019

Konkurransen startet med lokale kvalifiseringsrunder i mars, som endte i 14 fylkesfinaler (kun Finnmark,Troms,Sogn & Fjordane og Buskerud deltok ikke i disse)
Både kjente og mindre kjente musikere og entertainere satt i de ulike juryene underveis. (Bl a Per Sundnes og to fra Stavangerkameratene.)
I tillegg fikk vinnere fra 3 karaoke cruise (ombord Fjordline og Stena Line) lov å delta i årets finale.

Finalen 2019

Karaoke NM tilbake i Bergen, på Zachariasbryggen. 32 finalenummer ble fremført i solo menn, solo kvinner, duett og show.
Finalen gikk 8 - 10 august.
I finalens dommerpanel satt : Egil Eldøen,Eddi Eidsvåg, Magne Frydenlund, Tina Singh, Christian Lehn, Tom Are Ødelien og Harald Christian Sagevik.
Produsent for året var Lars-Petter Landmark, og konferansier var Henning Fladberg fra Fladberg Entertainment.
For første gang kunne man stemme via sms, og dermed påvirke resultatet.

Norgesmestere 2019

Solo Menn : Eirikur Thor Sigurdsson
Solo Kvinner : Ingrid Liland
Duett : Elisabeth Sønneland & Elisabeth Surdal Torkildsen
Show : Erlend Guttulsrud Kristiansen

Andre Priser

Fokets Favoritt (SMS torsd/fred) : Elisabeth Sønneland
Årets Karaokevert : Leon Harris
Årets Karaokested : Dragen Pub, Fredrikstad

Årets Hederspris

Frode Hellebø - for sitt engasjement i ca 30 år 
for karaoke i Bergen, karaokecruise og den måten han jobber for sangere, miljø og karaoke NM.
Norgesmesterne 2019 i soloklassene deltar for Norge i VM/KWC i Tokyo i November.
(PS! Norgesmesterne 2018 - Alexander Stokkeland Jensen og Lizzie K Nilsen deltar i verdensfinalen for www.WorldKaraokeTour.com i Las Vegas i November 2019)